**Riigihanke selgitava dokumendi lisa 1**

**Riigihanke objekti tehniline kirjeldus (TK)**

Lepingu eesmärk on päästeameti teenistujate eriettevalmistuse füüsilise võimekuse hoidmiseks treeningvahendite ostmine.

1. **Hangitavale jõusaali varustusele (edaspidi toode/tooted) kehtestatud üldised tingimused:**
   1. Hankija eesmärk on raamlepingu sõlmimine spordiinventari (sh jõusaaliinventari, kardioseadmete ja erinevate sporditoodete) ostmiseks koos hooldusteenusega.
   2. Hange on jaotatud kolmeks osaks: osa I Jõusaaliinventari ostmine, osa II Kardioseadmete ostmine ja osa III Sporditoodete ostmine. Toodete täpne nimekiri on toodud tehnilise kirjelduse lisades 1-3.
   3. Kõik osas I ja osas II pakutavad seadmed peavad oma kasutusotstarbe ja tehniliste parameetrite osas olema ettenähtud täisprofessionaalseks kasutamiseks;
   4. Kasutatud materjalid ja tooted peavad olema vastupidavad. Jõuseadmete terasraam peab olema metallist, paksusega vähemalt 3 mm ja ümara profiiliga;
   5. Seadmete raamide ja polstrite värv peab olema must või hall;
   6. Asjade tarne toimub üle Eesti – Põhja, Lõuna, Ida ja Lääne regioonidesse;
      1. ostetavad tooted tuleb transportida hankija poolt tellimuses märgitud päästekomandodesse, mis asuvad üle Eesti või hankija logistikagrupi asukohta Pritsu, Vardja külas, Kose vallas, Harjumaal;
      2. vajadusel peab olema pakkuja poolt tagatud toote kokkupanek hankija asukohas;
      3. toodete ühikuhinnad peavad sisaldama nii transporti hankija poolt tellimuses/hankelepingus märgitud asukohta kui ka toote kokkupanemist hankija asukohas. Eraldi väljamakseid hankija selle eest ei teosta;
   7. Pakkuja teostab kõigi osas I ja osas II nimetatud tarnitavate seadmete paigalduse ja seadistuse tööd ning seab üles kasutusjuhised;
   8. Pakkuja viib läbi paigaldatud jõusaali- ja kardioseadmete tootekoolituse ning tagab hooldusega seotud teenused kahe (2) aasta jooksul (2 korda aastas);
   9. Tarnitavate seadmete tarneaeg on maksimaalselt 8 nädalat tellimuse esitamisest, kui ei ole hankijaga teisiti kokku lepitud;
   10. Tarnitavate sporditoodete tarneaeg on maksimaalselt 3 nädalat tellimuse esitamisest, kui ei ole hankijaga teisiti kokku lepitud;
   11. Hankija tellib tooteid vastavalt vajadusele.
2. **Hooldusega seotud tingimused:**
   1. Hooldustööde all peetakse silmas õlitamist, puhastamist, seadistamist, pingutamist ning tihendite ja muude kuluvahendite (nt poltide ja kruvide) vahetust ja paigaldust;
   2. Pakkuja saadab hiljemalt seitse (7) päeva enne hooldustööde tegemist hankija kontaktisikule soovitud tööde teostamise aja ja eeldatava tööde tegemise kestvuse. Hankija teavitab pakkuja kontaktisikut aja sobivusest või mittesobivusest hiljemalt 3 päeva enne planeeritud hooldustöö algust;
   3. Hooldus võib toimuda hankija ühekordse tellimuse alusel eesmärgiga tagada seadme tõrgeteta töö. Hankija kontaktisik edastab pakkujale vastavasisulise tellimuse e-posti aadressile. Tellimuse täitmine peab toimuma seitsme (7) päeva jooksul pärast tellimuse esitamist (kui tellimuses ei ole teisiti kokku lepitud) tööpäeviti E–R vahemikus kell 8:30–16:30;
   4. Veateatele reageerimine hooldustehniku poolt peab toimub 48 tunni jooksul, ajavahemikul (E-R 8.30-16.30) (kui pooled ei ole teisiti kokku leppinud);
   5. Hoolduse käigus hooldab pakkuja inventari eesmärgiga ennetada seadmete rikkeid ning tagada nende sujuv töö. Hoolduse käigus hinnatakse seadmete tehnilist seisukorda, tuvastatakse puudused ning kaardistatakse vajalikud remonttööd.
3. **Garantii jõusaaliinventarile:** 
   1. Raam vähemalt 10 aastat;
   2. Ülekande süsteemid (rihmad, trossid, rullikud, laagrid jms) vähemalt 7 aastat;
   3. Kaalupakk ja seadmete mootorid vähemalt 5 aastat;
   4. Muud seadmed, katted, tarbed ja tarvikud vähemalt 2 aastat;
   5. Garantii kardioseadmetele vähemalt 5 aastat;
   6. Garantii sporditoodetele vähemalt 2 aastat;
   7. Garantiiaja jooksul ilmnenud rikke likvideerib pakkuja oma kuludega, soetades varuosad/elemendid ja viies läbi nende vahetuse/seadme remondi, et tagada seadmete töövalmidus;
   8. Pakkuja tellib ja paigaldab tööde käigus vajaminevad materjalid ja varuosad;
   9. Juhul, kui seadet ei saa remontida hankija asukohas, antakse seade ajutisel pakkuja valdusesse;
   10. Pakkuja kohustub kõrvaldama garantiiaja kestel tehtud töös ilmnevad puudused oma kulul. Puudused tuleb kõrvaldada seitsme (7) päeva jooksul alates hankija vastavasisulise nõude saamisest. Kui varuosade tarnetähtajad ei võimalda eelnimetatud tähtajast kinnipidamist, lepitakse poolte vahel kokku uus tähtaeg.
   11. Garantiiajal asendatud asjale antakse algse garantiiga sama kestusega uus garantii. Asja parandamise korral pikeneb garantii parandamise aja kestuse võrra.
   12. Garantii korras puuduste likvideerimine ei tohi hankijale kaasa tuua täiendavaid kulusid (sh kohalesõidutasu).
   13. Tööde teostamisel on lubatud kasutada alltöövõtjaid.
4. **Lisad:**
   1. Lisa 1 – osa I - Jousaaliinventari maksumuse vorm
   2. Lisa 2 – osa II - Kardioseadmete maksumuse vorm
   3. Lisa 3 – osa III - Sporditoodete maksumuse vorm